રશિયા પાસેથી એસ-૪૦૦ એર ડિફેન્સ ડિલ કર્યા બાદ ભારતે ઈઝરાયેલ સાથે સંરક્ષણ ક્ષેત્રે મોટો સોદો કર્યો છે. ભારતે ઈઝરાયેલની આધુનિક મિસાઈલ ડિફેન્સ સિસ્ટમ્સ માટે એક મોટી ડિલ કરી છે. સરકારી ઈઝરાયેલ એરોસ્પેસ ઈન્ડસ્ટ્રીઝ (આઈએઆઈ)ને ૭૭.૭ કરોડ ડોલર (અંદાજે રૂ. ૫૭૦૦ કરોડથી વધુ)નો કોન્ટ્રાક્ટ મળ્યો છે. જેના અંતર્ગત આ ઈઝરાયેલની કંપની ભારતીય નૌસેનાના સાત જહાજોને એલઆરએસએએમ એર તથા મિસાઈલ ડિફેન્સ સિસ્ટમ્સ સપ્લાઈ કરશે. કંપનીએ બુધવારે આ જાણકારી આપી હતી.